มีการสอดใส่ไม่ได้ป้องกันแต่ฝ่ายชายยังไม่เสร็จและไม่ถึงจุดสุดยอด ไม่มีการหลั่งทั้งภายในและภายนอก และก่อนหน้านี้ก็ไม่ได้มีการช่วยตัวเอง ตามที่แพทย์เคยตอบไปก่อนหน้านี้ว่าไม่เสี่ยงต่อการตั้งครรภ์ ทีนี้ ประจำเดือนยังไม่มา มีอะไรยืนยันได้บ้างไหมคะว่าไม่ท้องจริงๆ คือปกติประจำเดือนจะมาช่วงกลางเดือนไม่ก้ประมาณใกล้ๆสิ้นเดือนแต่กังวลว่าจะท้องค่ะ อยากให้ประจำเดือนมาไวๆ กรณีแบบนี้พบได้บ่อยไหมคะ แล้วส่วนใหญ่เป็นอย่างไรกันบ้างคะท้องไหม แพทย์ช่วยตอบหน่อยนะคะ กังวลจริงๆค่ะ ขอบพระมากๆค่ะ
สวัสดีค่ะ ประจำเดือนมาช้าคือช้ากว่า 35 วันนับจากครั้งก่อน อาจเกิดจากการตั้งครรภ์ ความเครียด ความกังวล มีถุงน้ำในรังไข่ พังผืดมดลูกหากในระหว่างรอบเดือนมีเพศสัมพันธ์ไม่ได้ป้องกันก็มีโอกาสตั้งครรภ์ แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังมีการปฏิสนธิ หากไม่แน่ใจผลตรวจ หรือประจำเดือนมาช้าโดยยังไม่ทราบสาเหตุ ควรปรึกษาสูตินรีแพทย์เพื่อตรวจเพิ่มเติมและยืนยันการตั้งครรภ์อีกครั้งค่ะ